ജിമ്മിലെ സ്ഥിരവ്യായാമവും ഹാര്ട്ട് അറ്റാക്കും തമ്മിലുള്ള ബന്ധമെന്ത്? പൂര്ണാരോഗ്യവാനായ വ്യക്തിhealthy person എന്ന് നിങ്ങള് ആരെയാണ് വിളിക്കുക? വയറൊന്നും ചാടാത്ത, കാണാന് നല്ല ഫിറ്റായfit, അത്യാവശ്യത്തിനു മുഴുപ്പുള്ള പേശികളൊക്കെ ഉള്ള, മുടങ്ങാതെ ജിമ്മില് പോവുന്നgym work out ഒരാളെയോ? എന്നാല്, ഒരാള് എന്നും ജിംനേഷ്യത്തില് പോവുന്നു, അയാള് അവിടെ വലിയ ഭാരമൊക്കെ എടുത്ത് പെരുമാറുന്നു, ഒരു ദിവസം പോലും മുടങ്ങാതെ കൃത്യമായി കളിക്കുന്നു എന്നതുകൊണ്ട് അയാള്ക്ക് ആരോഗ്യമുണ്ട്, അയാളെ രോഗങ്ങള്, വിശേഷിച്ച് ഹൃദയാഘാതം പോലെ മരണകരണമായേക്കാവുന്ന അസുഖങ്ങള് അലട്ടില്ല എന്നൊന്നും പറയാനാവില്ല. കന്നഡ സിനിമ താരം പുനീത് രാജ്കുമാര് തന്റെ ജിം വര്ക്ക്ഔട്ടിനിടെ ഹൃദയാഘാതം വന്നു മരണപ്പെട്ടതോടെ, ജിംനേഷ്യം വര്ക്ക്ഔട്ടുകളും ഹൃദയാരോഗ്യവും തമ്മിലുള്ള ബന്ധം വീണ്ടും ചര്ച്ചയിലേക്ക് വരികയാണ്. 46 വയസ്സു മാത്രമായിരുന്നു പവര് സ്റ്റാര് എന്നറിയപ്പെട്ടിരുന്ന പുനീതിന് മരിക്കുമ്ബോഴുള്ള പ്രായം. രാവിലെ വീട്ടിലെ ജിംനേഷ്യത്തില് വ്യായാമം ചെയ്തുകൊണ്ടിരിക്കെ നെഞ്ചു വേദന അനുഭവപ്പെട്ട പുനീതിനെ ഫാമിലി ഡോക്ടര് പരിശോധിക്കുകയും ഇസിജി എടുക്കുകയും ചെയ്തിരുന്നു. അദ്ദേഹം റെഫര് ചെയ്തിട്ടാണ് പുനീതിനെ വിക്രം ഹോസ്പിറ്റലിലേക്ക് കൊണ്ടുപോയത്. അവിടെ എത്തുമ്ബോള് തന്നെ പുനീതിന്റെ ഹൃദയം നിശ്ചലമായിരുന്നു എന്നാണ് അദ്ദേഹത്തെ പരിശോധിച്ച കാര്ഡിയാക് വിദഗ്ധര് അറിയിച്ചത്. നെഞ്ചുവേദന വന്ന പുനീത് ആശുപത്രിയില് എത്തുന്നത് ഏതാണ്ട് 3045 മിനിറ്റ് ശേഷമാണ്. ആശുപത്രിയില് എത്തുന്നതിനു പത്തുമിനിറ്റ് മുമ്ബ് വരെയും അദ്ദേഹം സംസാരികുനുണ്ടായിരുന്നു എന്നാണ് ബന്ധുക്കള് പറഞ്ഞത്. കുടുംബത്തില് ഹൃദ്രോഗത്തിന്റേതായ പാരമ്ബര്യം ഉണ്ടായിരുന്നു എങ്കിലും കാര്യമായ ആരോഗ്യ പ്രശ്നങ്ങളൊന്നും തന്നെ പുനീതിന്റെ കുടുംബത്തിന് ഇല്ല എന്നും അവര് അറിയിച്ചു. പുനീതിന് പുറമെ, കഴിഞ്ഞ മാസം മരിച്ച നടന് സിദ്ധാര്ത്ഥ ശുക്ല, കഴിഞ്ഞ വര്ഷം മരിച്ച ചിരഞ്ജീവി സര്ജ എന്നിവരും ഫിറ്റ്നസിന്റെ കാര്യത്തില് തികഞ്ഞ ശ്രദ്ധയുണ്ടായിരുന്ന, മുടങ്ങാതെ ജിം ചെയ്തിരുന്നവരായിരുന്നു. എന്താണ് ജിം വര്ക്ക്ഔട്ടുകളും ഹൃദയാഘാതവും തമ്മിലുള്ള ബന്ധം? കടുത്ത വ്യായാമത്തിനു ശേഷം ഉണ്ടാകുന്ന ഡീഹൈഡ്രേറ്റഡ് ശാരീരികാവസ്ഥ ഒരുപരിധിവരെ ഇത്തരത്തിലുള്ള അപകടങ്ങള്ക്ക് കാരണമാവും എന്ന് ഡോക്ടര്മാര് പറയുന്നു. തൊഴില് ആവശ്യങ്ങള്ക്കും മറ്റുമായി കടുത്ത ജിം കസര്ത്തുകള് നടത്താന് ഇറങ്ങിപ്പുറപ്പെടും മുമ്ബ് കൃത്യമായ കാര്ഡിയാക് എസ്റ്റിമേഷന് നടത്തേണ്ടതുണ്ട് എന്നും അവര് നിഷ്കര്ഷിക്കുന്നു. പത്തിരുപത്തഞ്ചു വര്ഷം മുമ്ബൊക്കെ മുപ്പതുവയസ്സിനു താഴെയുള്ളവര് ഹൃദയാഘാതം വന്നു മരിക്കുക എന്നൊക്കെ നമ്മള് അഞ്ചോ ആറോ മാസത്തില് ഒരിക്കല് കേട്ടിരുന്ന കാര്യങ്ങളായിരുന്നു. ഇന്നിപ്പോള് ആഴ്ചയില് ഒന്നോ രണ്ടോ വാര്ത്തകള് അത്തരത്തില് പുറത്തുവരാറുണ്ട്. എന്നാണ് ഏഷ്യ ഹാര്ട്ട് ഇന്സ്ടിട്യൂട്ടിലെ ഡോ.രമാകാന്ത് പാണ്ട റിപ്പബ്ലിക്കിനോട് പറഞ്ഞത്. ചില കേസുകളിലെങ്കിലും ഹാര്ട്ട് അറ്റാക്ക് ഉണ്ടാവുന്ന യുവാക്കളില് വെന്ട്രിക്കുലാര് ഫിബ്രിലേഷന് അഥവാ ഹൃദയത്തിന് ഇലക്ട്രിക്കല് അസ്ഥിരത ഉണ്ടാവുന്നു. ഇങ്ങനെ തളര്ന്നു വീഴുന്നവര്ക്ക് ഉടനടി സിപിആര് പോലുള്ള റീ സസിറ്റേഷന് പ്രഥമ ശുശ്രൂഷകള് നല്കണം. വേണ്ടിവന്നാല് അവരെ ഡീഫിബ്രിലേഷനും വിധേയമാക്കണം. ഈ അവസ്ഥയില് അടിയന്തര ശുശ്രൂഷ കിട്ടിയില്ല എങ്കില്, നിമിഷങ്ങള്ക്കകം കാര്ഡിയാക് അറസ്റ്റ് അഥവാ ഹൃദയ സ്തംഭനത്തിലേക്ക് കാര്യങ്ങള് നീളുകയും, മരണം സംഭവിക്കുകയും ചെയുന്നു. മരണം സംഭവിക്കും മുമ്ബ് ആശുപത്രിയില് എത്തിക്കാന് പോലും നേരം കിട്ടി എന്ന് വരില്ല. ഹൃദയപേശികളിലേക്കുള്ള രക്തപ്രവാഹം തടസ്സപ്പെടുന്നതാണ് ഇതിനു കാരണം. ഇതുതന്നെയാണ് പുനീതിന്റെ കേസിലും ഉണ്ടായത്. ഇത്തരത്തിലുള്ള ആഘാതങ്ങള്ക്ക് യാതൊരു വിധത്തിലുള്ള മുന്നറിയിപ്പുകളും ഉണ്ടാവില്ല എന്നും, ആദ്യത്തെ അറ്റാക്കില് തന്നെ നന്നേ ചെറു പ്രായത്തിലുള്ളവര് പോലും ഇങ്ങനെ മരണപ്പെട്ടു പോവാറുണ്ട് എന്നും ഡോക്ടര്മാര് പറയുന്നു. ജിംനേഷ്യത്തിലെ വ്യായാമത്തിന് അതിന്റെതായ ഗുണദോഷങ്ങള് ഉണ്ട് എന്നും, എങ്ങനെ എന്തൊക്കെ തരം കസര്ത്തുകളിലാണ് ജിമ്മില് നമ്മള് ഏര്പ്പെടുന്നത് എന്നതിനെ ആശ്രയിച്ചാവും അത് ശരീരത്തിന് ഇപ്പോഴും നല്ലത് ഇടത്തരം വ്യായാമങ്ങളാണ്. അമിതമായി ശരീരത്തെ അധ്വനിപ്പിക്കുന്നത് ചിലരിലെങ്കിലും വിപരീതഫലങ്ങള്ക്ക് കാരണമാവാം. പല യുവാക്കളും മരണപ്പെട്ടിട്ടുള്ളത് ജിംനേഷ്യത്തിലെ വര്ക്ക്ഔട്ടിനിടയിലോ അല്ലെങ്കില് വ്യായാമം കഴിഞ്ഞു തിരികെ വീട്ടിലേക്കുള്ള യാത്ര മദ്ധ്യേയോ ആണ് എന്ന് ഡോക്ടര്മാരെ ഉദ്ധരിച്ചുകൊണ്ട് ദ ഹിന്ദുവും റിപ്പോര്ട്ട് ചെയ്യുകയുണ്ടായി. അഞ്ചോ പത്തോ മിനിറ്റ് വാം അപ്പ്. ഇരുപതുമിനിറ്റോളം എക്സര്സൈസുകള്, അഞ്ചോ പത്തോ മിനിറ്റ് കൂള് ഡൌണ് എന്നതാണ് ഡോക്ടര്മാര് നിര്ദേശിക്കുന്ന സുരക്ഷിതമായ വ്യായാമക്രമം.